Kreatiewe Joernaal: November 2013
Welkom / Welcome Saturday, 23 November 2013
Die natuur lê my so na aan die hart. En dis nie net altyd die grootste en hoogste bome of die indrukwekkendste kranse en klowe of watervalle wat vir my die mooiste is nie. Loop ek net een maal om my huis en kyk na die eenvoudigste vetplantjie, kry ek al klaar 'n heerlike warm gevoel van vreugde in my hart. Dit beteken nie ek sou nie graag die hoë kranse wou bewonder het nie of langs 'n yslike waterval wou staan en luister hoe dit in die dieptes neerstort nie. Kyk hoe skyn die lig deur die appelkoosboom se blare. Wat is lekkerder as 'n varsgeplukte appelkoos so van die boom af? My mond water alreeds net om daarna te kyk! Weerloos wit blom een madeliefie by die fontein. Ek ken ongelukkig nie hierdie mooi struik se naam nie, maar elke jaar dra dit die fynste pienk blommetjies. Genoeg om my hart te verbly!
Granaatroos. 'n Mens sien dit nie meer so baie nie. Grasgroen mos teen die kareeboom se stam. En die klimop groei jaarliks meer geil.
Bloupers blom die agapante oral in die tuin. Somervreugdes! Die kareeboom is al so lank deel van my lewe. Sy takke die tuiste vir vele geveerdes. Jasmyn ! Die naam ruik alreeds lekker. Vet vingertjies. 'n Baie klein en fyn blommetjie van 'n vetplantjie in 'n pot teen die muur....en in die agtergrond, die klippetuin en appelkoosboom. Ek is dankbaar om hier te woon. Posted by
VLU Van Riebeecktak,
vertrek drie van Van Riebeecktak se lede nl. Yolande
Steenkamp, Jolanda Smit en ek self met sakke vol plastiek houers wat
bakkies en bottels van enige kleur en grootte insluit, van Bronkhorstspruit af
na Pretoria. Ons gaan dit aan Doulos, die armoedebediening in Waverley,
aflewer. Dis deur die jaar bymekaargemaak deur VLU Van Riebeecktak se lede.
Daar aangekom, ontmoet ons Mnr. Hans Janse van
Rensburg wat aan die hoof van hierdie baie geslaagde onderneming staan. Hy vertel ons wat hulle alles doen en hoe daar
te werk gegaan word met al die verskillende skenkings. Doulos
Gemeenskapsprojek is 'n geregistreerde nie-winsgewende organisasie wat deur 'n
droom aangedryf word. “Ons wil diegene wat hulpeloos voel help om weer oor hulle
toekoms te droom. Ons wil hulle begelei om hulle drome te leef en om doelwitte
te stel en te bereik op die grondslag van liefde, eerlikheid, hardwerkendheid
en verdraagsaamheid.” (Doulos beteken dienskneg)
Jolanda Smit (Vlu Van
Riebeeck se sekretaresse) by ‘n volgepakte rak in een van Doulos se vele
stoorkamers. Etikette word van blikkieskos afgetrek sodat dit nie weer
herverkoop kan word nie. Dit word dan ge-etiketteer en geskenk aan behoeftiges.
Konfyt en ander nie-bederfbare kossoorte word in skoon bottels en bakkies gesit
voordat dit uitgedeel word. “Ons hier by Doulos het nie voor- of afkeure nie, nee hier doen ons wat ons hande
vind om te doen elke oomblik elke dag en alles wat ons aanpak doen ons met
Geskenkpakkies word opgemaak en aan kinderhuise,
ouetehuise, kerke of waar ookal ‘n behoefte is, geskenk. Alles in so ‘n pakkie,
is splinternuut. Doulos bedien verskeie nedersettings en is by vele
Enige-iets is welkom. Skenkings soos toiletware word
in geskenkpakkies opgemaak en aan dames in tehuise of arm gemeenskappe geskenk.
Netjiese, nuwe klere word aan gemeentes oral oor die land uitgedeel wat dit op
hul beurt weer skenk aan minderbevoorregtes. Nie-bederfbare voedsel word
uitgedeel waar nodig. Vars brood word aan arm mense in skuilings in en om
Pretoria gegee. Donasies is welkom. Dit kan inbetaal (gemerk “Blanke Armoede”) word by ABSA DERDEPOORT
9167030529 (Spaarrekening) Art. 18A Maatskappy (Reg no’s
053-086-NPO;RG/0009/10/06). U kan bewys van inbetaling stuur aan epos hans@diens.co.za. of skakel by 0832697082.
Op Doulos se webblad lees ek Hans
se woorde: Ek kan die naaldwerksentrum in
Codoniastraat 735, Waverley onmiddelik beskikbaar maak waar mense kan kom leer
en werk. Die sentrum is pragtig ingerig, lekker koel en beskik oor alles wat
nodig mag wees. Daar is baie materiaal wat gratis gebruik kan word en waar
mense items kan maak vir hulself of om te verkoop as hulle wil. Hierdie geriewe
sal ek alles gratis beskikbaar stel met net een voorwaarde en dit is dat daar
behoorlike toesig moet wees. Daar is baie sakke met verskillende kleure en
groottes lappe wat gebruik kan word. Verder is ek ook bereid om baie netjiese
klere te verpak vir mense wat nie het nie binne gemeentes regoor die land. Ons
maak die pakkie op, plaas dit met die persoon se versoeklysie, netjies getik
binne-in die pakkie en verseël die pakkie met ‘n masjien sodat dit netjies vertoon en
Ons drie is bevoorreg om dié
naaldwerksentrum met eie oë te aanskou. Daar is een-en-twintig werkstasies.
Mense word hier by Doulos opgelei (werkskepping) om hul talente te gebruik en
hul passies uit te leef. Ons bydrae lyk skielik soos ‘n druppel in die emmer. Tog is ons dankbaar
dat ons iets kon gee. Ons voorneme vir die nuwe jaar is om baie meer by te dra.
Vanoggend het ons iets begin verstaan van wat armoede is en wat gee beteken. Voor ons vertrek skenk Doulos twaalf kartondose southappies wat ons aan Ons
Herberg, die ouetehuis in Bronkhorstspruit, se inwoners kan gaan gee. Toe ons in tuis land, gaan laai
ons dit af. Groot is die blydskap by die ontvangs daarvan! Yolande Steenkamp, Jolanda Smit en Elizabeth Kendall. Gee aan almal, gee omdat vir jou gegee word.
Maar Jesus sê vir hulle: “Ek is die brood wat lewe gee. Wie na My toe
kom, sal nooit weer honger kry nie, en wie in My glo, sal nooit weer dors kry
nie. Om meer te wete te kom van Doulos, besoek die webblad:
Gister was 'n lekker dag. Die kanse dat vandag ook een gaan wees, is goed. Ek dink die natuur en die seisoene speel 'n yslike rol wat my gemoedstemminge betref. In die somer lééf ek! Kom kuier saam met my in die tuin. Só het gister begin:
Volmaakte blomme van die kaktus net hier langs die venster. Een hele dag lank blom dit uitbundig. En almal wat dit sien, word dadelik bly. Nie net vir een dag nie, sommer vir lank. Wie op aarde sal nie vir 'n paar minute gaan stil staan en net bewonder as so-iets moois voor jou oë verskyn nie? Iets anders wat my ook heeltemal bly maak, is al die verskillende vetplante in my tuin. "Dankbare plante" noem baie mense dit. Altyd gelukkig. Altyd mooi. Ek ken nie al die name nie, maar geniet en waardeer elke een! In 'n ronde bak groei hierdie kaktus met sy klein, wit dorinkies nou al vir jare.
Nouja hier is die geleerde naam! Opuntia Microdasys. Ek dink mens kan dit in Afrikaans seker maar "Haas-oortjies" noem. Dit het al gebeur dat al hierdie ronde bolletjies pienk blomme dra. Hierdie vetplant lyk baie soos iets wat onder in die see kan lewe. Cotyledon orbiculata (varkoor /honde-oor) Ons het dit onlangs uitgedun en ek was verstom oor die baie nuwe blare. Die tuin sorg vir homself. As mens dit mooi oppas, hoef jy nie hope geld te spandeer aan nuwe plante nie. Tussen bruin en wit klippies en knus teenmekaar lê hulle dag na dag. Tevrede en bly. Vygies vol geel blomme, 'n lus vir die oog! Intussen het dié doring ook 'n baba gekry. Geliefde woestynrosies. Lank terug het ek vyf of ses gehad, nou het ek baie! Die fynste blommetjies aan die punte van dun, dun stingels.
Hawortia (miniatuur aalwyne) (Dankie Maree vir die inligting, ek sal dit nou onthou!) 'n Hele versameling! Die miniatuur "bottle brushies" het gesukkel waar dit geplant was. Gister het ek dit oorgeplant in hierdie pot vol heerlike, ryk potgrond. Hou duimvas! Die vetplantjies wat vroeër hier gegroei het, het verhuis na kaal kolle oral in die tuin....om daar hul plekke vol te staan! 'n Massiewe monster!! Sal seker nog eendag net so hoog soos die muur groei. Intussen het ek uitgevind dat garingbome net een keer blom. Garingbome is almal vetplante, groei redelik stadig, maar word jaar ná jaar groter. In dié tyd bou dit ’n goeie voorraad energie op en wanneer dit ’n sekere grootte bereik, gebruik dit die energie om die enkele bloeiwyse te vorm en soveel moontlik saad te kan versprei. Daar is darem troos ook. Die meeste van hierdie vetplantsoorte het ’n alternatiewe vegetatiewe voortplantingstelsel waarop dit altyd kan teruggeval. Dié bystand is in die vorm van klein rosette wat aan die plant se basis vorm. Dit kan afgesny en uitgeplant word. Ek en ou Jacob het al dikwels van hierdie kleiner plantjies aan die buitekant van die erf langs die muur verplant. Eendag ver vorentoe, sal almal so groot soos dié ene wees! Vet vingertjies groei geil... een van my vele gunstelinge!
Ek het hierdie rotsrosies mooi styf teenmekaar ingepak, die pot se onderkant wat gebreek is, so verdoesel. Nog 'n gunsteling! Uitgeplant in twee goedkoop potte. Naby die waterbak waar voëls dikwels kom kuier, sal hulle heerlik kan groei en die grond bedek.
En hier sien jy die hele prentjie! Jasmyn hang oor die muur. As jy instap, ruik jy die heerlike, soet reuk. Soos stroopsoet skoolkinders langs mekaar..... geplant op 'n kaal kol.
Ek ken dié een as 'n "Flappie"....het dit 'n ander naam? Was verras om blomme te sien! My groen tuin. Nog stukkies tuin, rose wat blom...
'n Granaatroos. Hierdie struik groei al donkiejare lank in my tuin, ek dink my Ma het dit nog hier geplant! Pienk salie in 'n pot langs die huis. Laventel. Die aand word pienk. 'n Sagte dag eindig so mooi soos dit begin het. En ek sê dankie dat ek kon werk en lewe en vars lug en sonskyn kon geniet! The fact that I can plant a seed and it becomes a flower, share a bit of knowledge and it becomes another’s, smile at someone and receive a smile in return, are to me continual spiritual exercises.Leo Buscaglia